Un grand sommeil noir
* * *

Сон цёмны ўсё мацнее,
Мне дзьме жыцця рушэнне.
Усьніце, ўсё надзеі!
Усьніце, ўсё хаценні!

Ўжо памяць я губляю
Пра добрае пра злое,
Не ведаю, не знаю…
О, здаранне благое!

Я — нібы ў склепе зыбка,
Каторую калыша
Чыясь рука няшыбка…
О, дайце цішы… цішы…

<1911—1912>

ru:Огромный, чёрный сон (Верлен/Брюсов)
Вершы Поля Верлена

Вершы Поля Верлена
Пераклады Максіма Багдановіча
Пераклады з французскай мовы
Творы 1911 года